**תכנון ועיצוב של ממשק משתמש מטלה קבוצתית**

1. חלק א' – הגדרות:
   1. תיאור הבעיה:

בשנים האחרונות מסתמנת תופעת בזבוז המזון כבעיה עולמית.

כיום ישראל נמצאת במקום השני בבזבוז מזון בין מדינות ה-OECD ומייצרת מידי שנה 2.4 מיליון טון פסולת מזון.

50% מהמזון שנזרק ראוי למאכל אדם ומגיע לאשפה כתוצאה מדפוסי התנהגות, חוסר מודעות הרגלי הקנייה שלנו ועוד.

העדר מעקב וניתוח של דפוסי הקניה ע"י הצרכנים גורם לכך שמשפחות רבות קונות כמות מוצרים שאינה תואמת את היקף הצריכה שלהם או קונות מוצרים שכבר ברשותם ושאין להם צורך בקנייתם באותה העת.

יתרה מכך, בתקופת האחרונה, בה העולם כולו מתמודד עם מגפת הקורונה, תופעת אגירת המזון תופסת תאוצה בקרב האוכלוסייה בישראל ומשפחות רבות קונות מזון רב, בכמות שאינה תואמת את דפוסי הצריכה. כתוצאה מכך, מזון רב נזרק לפח.

כמו כן, מגפת הקורונה השפיעה משמעותית על ענף המסעדנות ועל הרגלי האכילה של התושבים, אשר נשארים בבית תקופה ארוכה. כחלק מכך, קיימת עליה משמעותית בתדירות הבישול העצמאי/הביתי.

* 1. אוכלוסיות היעד:
     1. משתמשים ראשיים:
        + צעירים ומבוגרים מכל הארץ, בני 20-50, אשר חלקם בעלי ילדים ונוער, האחראיים על הרכבת ורכישת סל הקניות הביתי והבישול היום יומי.
        + ילדים ונוער בגילים 10-20 בעלי יכולת קריאה וכתיבה אשר מהווים חלק מבני הבית וצרכן משמעותי של המזון הנרכש בשגרה.
        + אנשים המעוניינים לחפש מתכונים ולשתף-אנשים בכל גיל אשר חובבי בישול.
     2. לא ישתמשו במוצר - מסעדות, רשתות המזון והשיווק, ילדים מתחת לגיל 10.
     3. בעלי העניין – חברות המזון ורשתות השיווק המעוניינות להשתמש בנתוני צריכת המזון של המשפחות לצורך ניתוח דפוסי קנייה.
  2. תהליכי עבודה נוכחיים:
     1. הזמנת מזון דרך אפליקציות-עקב המצב רוב המסעדות אינן עושות משלוחים ולכן המשתמשים אינם יכולים להזמין מה שהם רוצים ונדרשים להזמין ממבחר מוגבל. כמו כן, בשל העומס שנוצר על המסעדות שעודן פתוחות ועל חברות השילוח, זמני ההמתנה נעשו ארוכים מהרגיל.
     2. רכישת מזון עודף – היציאה אל הסופרים הוגדרה כחיונית ולמעשה הפכה במשך תקופה ארוכה לציאה היחידה המותרת מהבית. כתוצאה מכך, חלק מהאוכלוסייה החל לבקר בסופרים פעמים רבות יותר מבשגרה ולרכוש כמות מזון גדולה יותר, הן בשל המצב והן בשל החשיפה הגבוהה למוצרים חדשים ופרסומות.

מנגד, ניכר ששאר האוכלוסיה דווקא ניסתה לצמצם את כמות היציאות לסופר, ולכן בכל ביקור שכזה נקנתה כמות גדולה של מוצרים, על מנת להיערך לתקופה ארוכה יותר ללא יציאה לקניית מזון.


* + 1. איתור מתכונים ברשת – כיום, קיים מגוון רחב של אתרים בארץ ובעולם שמכילים מתכונים מכל סוג שהוא. המשתמש צריך לחפש באופן אקטיבי לפי העדפותיו מתכונים רלוונטיים. אותם מתכונים לאו דווקא תואמים את מצרכי המזון הזמינים בבית ברגע החיפוש.
  1. סביבת המשתמש – טלפונים ניידים , מסוג אנדרואיד (נדרש אינטרנט זמין)
  2. מטרת/מטרות המוצר –
     1. הצגת תמונת מצב מתעדכנת של מצרכי המזון בבית ותאריך תפוגתם (תתאפשר הזנה, עדכון ומחיקה ע"י המשתמשים)
     2. יכולת הזנת מוצרי המזון הזמינים למשתמש באופן ידני או ע"י סריקת קבלות מרכישות שביצע המשתמש (בפועל, זיהוי ברקודים בתמונה שהעלה המשתמש). המערכת תשקף באופן אמין ואיכותי את המוצרים שנקנו בפועל.
     3. איתור מתכונים התואמים את מצרכי המזון הזמינים בבית תוך אפשרות להעדפות אישיות.
     4. זיהוי דפוסי קנייה וצריכה של המשתמשים והצגת נתונים סטטיסטיים-סיכומים אודותיו.
  3. איסוף הדרישות מהמשתמשים- (שאלות הסקר מצורפות בנספח א').

השאלון נשלח במייל אל מספר אנשים בעלי רקע שונה ומגוון ככל הניתן (גילאים שונים בין 20-50, מצב כלכלי שונה, מין שונה, אזור שונה בארץ ועוד).

הסקר הכיל 9 שאלות (מצורפות בנספח) והמשתתפים נדרשו לדרג את הסכמתם מ1-5.

נכון לרגע כתיבת המסמך השתתפו 11 אנשים, אך התוצאות צפויות להתעדכן בהמשך.

להלן התפלגות התוצאות (מצ"ב גם כטבלת אקסל).



כפי שניתן לראות מתוצאות הסקר הרוב המוחלט מהמשתתפים מעדיפים אפשרות לנהל את רשימת הקניות הביתית יחד עם בני הבית בצורה שיתופית יחד עם ניהול מלאי המזון בבית הכולל אפשרות לחיפוש מתכונים רלוונטיים לקריאה התומך בממשק בשפה העברית.

* 1. הגדרת דרישות – מזווית ראיית המשתמש:
     1. המשתמש יוכל ליצור, לערוך ולמחוק את מוצרי המזון הזמינים בביתו, כולל כמות ותארכי תפוגה.
     2. המשתמש יוכל לצפות ברשימת קניות המתעדכנת באופן דינאמי הן ע"י המערכת והן ע"י בני ביתו הרשומים לאפליקציה.
     3. המשתמש יוכל לבחור מרשימת מתכונים התואמים את מצרכי המזון העומדים לרשותו באותה עת תוך התאמה להעדפותיו.
     4. המשתמש יוכל לצפות במדדים אותם המערכת תבנה המעידים על הרגלי הקנייה שלו.
     5. המשתמש יוכל לקבל התרעות לגבי מוצרי מזון אשר עומדים להיגמר ואו העומדים להתקלקל.
     6. המשתמש יוכל להוסיף מתכונים לארכיון.
     7. המשתמש יכול לצפות במתכונים כתובים.
  2. דרישות לא פונקציונליות
* הממשק:
  + הממשק יעוצב בצורה ידידותית ונגישה לכל מגוון הגילאים, בדגש על יצירת טרמינולוגיה אחידה, סידור הפריטים, שימוש באותן פקודות ומיקום הלחצנים
  + תמיכה בשפה העברית
  + סגירות – פעולת חיפוש מתכון/עריכת רשימת הקניות תתבצע ע"י השלמת רצף פעולות שהוגדרו מראש (בעלות התחלה, אמצע וסוף) ויינתן חיווי על השלמת הפעולה (לדוגמא: וי ירוק)
  + תתאפשר ביטול פעולה שבוצעה
  + יבוצע שימוש ב-spinner בעת המתנה לקבלת התוצאות
  + תמיכה בתמונות בפורמט JPG בלבד
  + תתאפשר תמיכה ב-Autocomplete בהזנת המוצרים או חיפוש מתכון
  + המערכת תותאם לכלל מכשירי האנדרואיד
  + יוגדר תפריט לבחירת ביצוע פעולה
* ביצועים:
  + כניסה למערכת עבור משתמש קיים לא תעלה על 0.5 שניות
  + זמן התגובה לחיפוש מתכון לא יעלה על 5 שניות
* עומסים/נפחים:
  + גישה עד 10 משתמשים בו זמנית כבני משפחה.
  + גישה בו זמנית של עד 1000 משתמשים לאפליקציה
* אבטחת מידע:
  + שמירת פרטי כרטיס האשראי ע"פ התקן
  + גישה מאובטחת לנתוני האשראי ופרטי המשתמש
  1. מתחרים
* Out of milk-אפליקציה המאפשרת ניהול מוצרי המזון בבית תוך יצירה ושיתוף רשימת קניות (<https://play.google.com/store/apps/details?id=com.capigami.outofmilk&hl=iw>)
*  My shopping list- אפליקציה המאפשרת לארגן את רשימת הקניות שלך.

(<https://play.google.com/store/apps/details?id=ru.sokolovromann.myshopping&hl=iw>)

*  Tasty- אפליקציה המשמשת כספר הבישול הנייד שלך, וככלי חיפוש חדשני המאפשר לך לסנן לפי כל מרכיבים(<https://play.google.com/store/apps/details?id=com.buzzfeed.tasty&hl=iw>)
* Foodchecklist - Groceries Expiration and Shopping, 

האפליקציה מאפשרת לעקוב אחר אספקת המזון בבית ועל תאריכי התפוגה של מוצרים, לייצר רשימת ולסרוק ברקודים כדי להאיץ את הזנת הנתונים.

בנוסף, מאפשרת לקבל התראות לפני תאריך התפוגה כדי למנוע בזבוז מזון.

בנוסף, מאפשרת שיתוף של הרשימה עם בני המשפחה.


<https://play.google.com/store/apps/details?id=com.chestersw.foodlist&hl=en_US>

* Yummly Recipes & Shopping List – האפליקציה מכילה מעל 2 מיליון מתכונים, מותאמים להעדפות המשתמש וכוללת סרטוני הדרכה קצרים. את המצרכים הדרושים להכנת מתכון מסוים ניתן להוסיף לרשימת הקניות באפליקציה. <https://play.google.com/store/apps/details?id=com.yummly.android&hl=en_US>

|  |  |  |  |  |  |  |
| --- | --- | --- | --- | --- | --- | --- |
| **הקריטריונים להשוואה** | **Out of milk** | **My shopping list** | **Tasty** | **Food checklist** | **Yummly** | **המערכת המוצעת** |
| ממשק העונה לשבעת חוקי הזהב | באופן מלא | באופן מלא | באופן מלא | באופן מלא | באופן מלא | באופן מלא |
| אפשרות לקנייה ומכירה של אוכל מוכן | כלל לא | כלל לא | כלל לא | כלל לא | כלל לא | באופן מלא |
| ניהול נוח של מוצרי מזון כולל אפשרויות עריכה | באופן מלא | כלל לא | כלל לא | באופן מלא | באופן חלקי | באופן מלא |
| אפשרות לחיפוש מתכונים | באופן חלקי | כלל לא | באופן מלא | כלל לא | באופן מלא | באופן מלא |
| תמיכה בשפה העברית | כלל לא | כלל לא | כלל לא | כלל לא | כלל לא | באופן מלא |
| תמיכה בסריקת ברקודים של מוצרים | באופן מלא | כלל לא | כלל לא | באופן מלא | כלל לא | באופן מלא |
| אפשרות שיתוף הרשימה | באופן מלא | באופן מלא | כלל לא | באופן מלא | כלל לא | באופן מלא |
| ממשק ייעודי לילדים ונוער | באופן חלקי | באופן מלא | באופן חלקי | כלל לא | כלל לא | באופן מלא |
| אפשרות לשימוש של כמה בני משפחה בו זמנית | באופן מלא | כלל לא | כלל לא | כלל לא | כלל לא | באופן מלא |

**נספח א'- שאלות הסקר**

1. האם אתה נוהג לבשל בביתך לעיתים תכופות?
2. האם אתה נוהג לחפש מתכונים באפליקציות/אתרי בישול לעיתים קרובות?
3. האם המתכונים שאתה מוצא באפליקציות/אתרי מתכונים מכילים לרוב מוצרים אשר עומדים לרשותך בבית?
4. האם אתה נוהג לראות סרטונים המתארים הכנת מתכון?
5. האם אתה מעדיף לעשות שימוש במתכונים כתובים?
6. האם אתה מבצע מעקב אחר תכולת המזון בביתך ברגע נתון? (העזרת רשימה בכתב יד/אפליקציה וכד')
7. האם לדעתך היית עושה שימוש תדיר באפליקציה המאפשרת ניהול של מלאי המזון הביתי ומציאת מתכונים התואמים את המוצרים שברשותך?
8. האם היית מעוניין לנהל את רשימת הקניות הביתית יחד עם בני הבית, בצורה שיתופית?
9. האם חשוב לך שהאפליקציות בהן אתה עושה שימוש יתמכו בשפה העברית?

****

**חלק ב' – תסריטים:**

1. **צעירים ומבוגרים מכל הארץ**
   1. עדן בת ה-38 אם לארבעה ילדים, נמצאת בסופר לאחר יום עבודה. בכניסתה לסופר עדן נכנסת לאפליקצייה דרך הפלאפון שלה. עדן בודקת את רשימת הקניות שהאפליקציה הכינה עבורה ומתחילה לקנות מוצר אחר מוצר ע"פ הרשימה. לאחר הגעתה הביתה עדן סורקת את הקבלה באמצעות האפליקצייה תוך שהיא מוודאה שהקבלה תואמת לגודל האייקון של הסריקה. כאשר זמן הסריקה הסתיים עדן מקבלת התרעה לכך שהמוצרים החדשים שצרכה יתעדכנו באפליקצייה.
   2. אביב בן ה-20 , חובב בישול גר בבית עם משפחתו והבטיח שהוא יכין את ארוחת הערב . אביב בתחילת היום נכנס לאפליקציה ובודק שכל המצרכים שהוא צריך זמינים בביתו. אביב מגלה שבדיוק חסר לו ג'ינג'ר וצ'ילי על מנת להשלים את המנה אותה תכנן. אביב מעדכן ברשימת הקניות המשותפת את המצרכים אותם נדרש ע"מ שאביו שנמצא בסופר יוכל לקנות לו אותם.
   3. אליאור בן 45, אב לשלושה ילדים נמצא בסופר לאחר יום עבודה. אליאור נכנס לאפליקצייה ומסתכל על רשימת הקניות.לאחר שאליאור מסיים לשים בעגלת הסופר את כל המצרכים ע"פ הרשימה אליאור מקבל התרעה לכך שנגמר החלב. אליאור מסתכל על הרשימה שהתעדכנה ומוסיף את החלב לעגלתו.
   4. נחמה בת ה-50,בלת מוגבליות פיזיות, עברה לגור לאחרונה יחד עם מטפלת. בשל מצבה, לא יכולה נחמה לבצע את הקניות השוטפות לבית בעצמה והיא נוהגת להיעזר במטפלת על מנת לעשות זאת. נחמה נכנסת לאפליקציה ומוסיפה לרשימת הקניות את המוצרים שהיא נוהגת לאכול. המטפלת, שאינה יודעת עברית ברמה מספיקה, נעזרת בתמונות המוצרים בעת הקנייה ורוכשת את כלל המוצרים שאליהם נחמה התכוונה.
   5. תום, סטודנט בן 25, גר יחד עם בת זוגו. הלו"ז הצפוף בלימודים מאפשר לבני הזוג ללכת לסופר אחת לשבוע בלבד ולכן לתום חשוב לא לשכוח לקנות אף מוצר שנדרש לו. בני הזוג מוסיפים ומעדכנים במהלך השבוע את רשימת הקניות באפליקציה. כאשר הם הולכים לסופר, הם מתפצלים וכל אחד מהם מסתכל על רשימת הקניות דואג לרכוש חצי ממנה. בסוף הקניה תום מצלם את הקבלה ומקבל חיווי על כך שהמוצרים שנרכשו התעדכנו.
   6. תמי, בת 45 אם לשלושה ילדים, הולכת לסופר הקרוב לביתה בכל יום לאחר העבודה. תמי נכנסת לאפליקציה ומבינה מהם המוצרים החשובים ביותר לבני ביתה, היא רוכשת כמות מוצרים שביכולת לסחוב והיא צועדת ברגל בחזרה אלל ביתה.

בבית היא נכנסת לאפליקציה ומוחקת מרשימת הקניות את המוצרים. הילדים (שבהעדפות המשתמש שלהם סימנו שברצונם לקבל חיווי על רכישת המוצרים) מקבלים מהאפליקציה התראה על כך שהמוצרים שהזינו נרכשו.

* 1. לאחר שירדן ניסה רבות להמעיט את ביקוריו בסופר עקב תקופת הקורונה אך ללא הצלחה וגם ניסה להזמין באינטרנט אך זמני המשלוח היו ארוכים. החליט להירשם לאפליקציה בכדי לראות אלו מנות הוא יוכל להכין עם המוצרים הזמינים לו בביתו. ירדן הוריד את האפליקציה בהצלחה והחל בהליך הרישום. ירדן הכניס את פרטיו האישיים ומיד ניסה את האפליקציה בפעם הראשונה. ירדן הופתע לגלות שהאפליקציה שירתה אותו באופן יוצא מן הכלל, הוא מצא הצעות למנות שהוא יכול להכין שלא חשב עליהם אפילו.

1. **ילדים ונוער**
   1. רפאל בן ה-13 מתעורר בבוקר ומחליט שהוא רוצה לאכול קורנפלקס.רפאל שופך את הקורנפלקס והחלב לקערה אך מגלה שהוא סיים את החלב. רפאל נכנס לאפליקצייה ומחפש ברשימת המצרכים בבית תמונה של חלב. רפאל לוחץ על התמונה ומעדכן שנגמר החלב.
   2. גלית בת ה-15, ילדה תחרותית אשר תמיד רוצה להיות ראשונה בכל. גלית נכנסת לאפליקצייה ומגלה שאחייה ירון עקף אותה בניקוד וכרגע הוא במקום הראשון. גלית בודקת באפליקצייה אלו משימות היא יכולה להשלים ע"מ לזכות בעוד נקודות. גלית מגלה שיש משימה של לעדכן 5 מוצרים ביום ונשאר לה עוד מוצר אחד. גלית מייד מעדכנת שנשאר חצי קרטון חלב ועוקפת את ירון בניקוד.
   3. גיא בן ה-18, הולך לחגוג השנה יום הולדת בתקופת הקורונה. מדי שנה משפחתו של גיא נוהג ללכת למסעדה כדי לחגוג את ימי ההולדת של בני הבית, אך השנה יום הולדתו יחגוג בביתם ובקרב המשפחה הגרעינית בלבד. כדי לצמצם את כמות בני המשפחה שילכו לסופר בתקופה זו, מסמן גיא באפליקציה להוריו את המתכונים אותם היה רוצה שאימו תבשל עבורו. המוצרים שאינם זמינים בבית נכון לאותו היום נוספים באופן אוטומטי לרשימת הקניות והוריו דואגים לרכוש אותם בסופר.
   4. נועה בת ה12 רוצה להכין עוגה ליום ההולדת של אחת מחברותיה. נועה מחפשת מתכונים באפליקציה ומוצגים לה רק כאלה שמתויגים כ"מתאים לילדים" ולא כוללים בישול בכיריים/תנור. היא בוחרת במתכון הרצוי ומעדכנת באפליקציה את רשימת הקניות. אמה של נועה מקבלת התרעה על כך ורוכשת עבורה את המוצרים.
   5. ירדן בת ה18 התחילה השנה שנת שירות ומתגוררת יחד עם 4 בנות נוספות בבית משותף. הבנות מנהלות את תכולת המזווה בביתן יחד ובכל סוף שבוע הן פותחות את האפליקציה ובוחרות במתכונים אותם ירצו לבשל בשבוע העוקב ומחלקות את המוצרים שצריך לרכוש ביניהן. כל אחת מעדכנת באפליקציה כאשר קנתה את המוצרים הדרושים
   6. דן בן ה-10 יוצא לטיול שנתי עם הכיתה שלו בשבוע הבא. כדי שאימו תקנה לו את החטיפים שהוא אוהב הוא נכנס לאפליקציה ובוחר בתמונות שמייצגות את החטיפים שהוא אוהב. אימו, שחברה גם היא באפליקציה מקבלת מיד התרעה על כך שבנה הוסיף פריטים לרשימה. כשהיא הולכת לסופר היא רואה את המוצרים ורוכשת אותם. בנה מקבל עדכון באפליקציה.
2. **אנשים המעוניינים לחפש מתכונים**
   1. עידו בן ה-30 חובב אפייה הכין עוגת גבינה פשוטה אך שינוי קטן במתכון והוספת גנאש שוקולד לבן למעלה הפך אותה למרשימה יותר. עידו המעוניין לשתף את מתכונו לעולם ולקבל ביקורות נכנס לאפליקצייה ומזרים את המתכון לעוגה אותה הכין.
   2. קובי בן ה-17 טבעוני נשאר לבד בביתו לאחר שחזר מבית ספר. אימו של קובי שכחה לבשל לו בבוקר ועל כן קובי מחליט שהוא יבשל לעצמו. קובי נכנס לאפליקצייה ובודק מתכונים טבעוניים אשר ניתן להכין ממוצרי המזון שנמצאים בבית.קובי בוחר את המתכון אותו הוא רוצה ומבשל אותו.
   3. מרים בת ה35 אם ל-3 ילדים חזרה מהעבודה והילדים משגעים אותה שהם רעבים.מרים שלא אוהבת לבשל נכנסת לאפליקצייה ומחפשת מתכון מהיר וקל על מנת להאכיל את ילדייה. מרים מסתכלת במתכונים שהאפליקצייה הציעה לה ובוחרת אחד מהם.
   4. אורלי, בת 50, אם ל-4 ילדים בוגרים שחלקם כבר עזבו את הבית, מתכוננת לאירוח ארוחת חג השבועות בביתה. מספר שעות לפני הגעת האורחים, עודכנה אורלי שהשנה תתארח בביתם גם בת הזוג של בנה, שאינה אוכלת גבינות. אורלי מעוניינת להפתיע את בת הזוג של בנה ובשל ההתראה הקצרה היא נכנסת לאפליקציה ומאתרת מתכון לעוגה התואם את המצרכים הזמינים בביתה, שאינו מכיל גבינות.
   5. גל, סטודנטית טבעונית בת 25 חוזרת הביתה בשעה מאוחרת מהמכללה בה היא לומדת. גל נכנסת לאפליקציה, צופה ברשימת המתכונים הקלים והמהירים להכנה התואמים את המוצרים הזמינים בביתה ואת העדפות המשתמש שלה ומכינה בהתאם אוכל. גל מוסיפה לרשימת הקניות את המוצרים שאזלו.
3. רשימת אובייקטים

|  |  |  |  |  |
| --- | --- | --- | --- | --- |
| אובייקט מוחשי | אובייקט תצוגה | אובייקט אבסטרקטי | פעולה | חזרה על פעולות |
| עדן | רשימת קניות | אפליקציה | נכנסת | V |
| ילדים | אייקון | מתכון | בודקת | V |
| סופר | התרעה | סריקה | לקנות | V |
| פלאפון | רשימת מצרכים | עברית | סורקת | V |
| מוצר | תמונה של חלב | לו"ז | צרכה |  |
| בית | ניקוד | משפחה | יתעדכנו |  |
| קבלה | משימה | תקופת הקורונה | גר |  |
| אביב | ביקורת | הורים | הבטיח |  |
| ארוחת ערב | מתכון | אינטרנט | יכין | V |
| מצרכים | חיווי | פרטים אישיים | נכנס | V |
| ג'ינג'ר ובצל | מוצרים |  | בודק |  |
| מנה | העדפות משתמש |  | להשלים | V |
| אליאור | תיוג "מתאים לילדים" |  | מעדכן | V |
| עגלה | המוצרים המסומנים |  | מסתכל |  |
| חלב | תמונות |  | לשים |  |
| רפאל | הצעות למנות |  | מקבל | V |
| קורנפלקס |  |  | מוסיף | V |
| גלית |  |  | מתעורר |  |
| ירון |  |  | מחליט |  |
| עידו |  |  | לאכול | V |
| עוגת גבינה |  |  | שופך |  |
| שוקולד |  |  | מגלה | V |
| מתכון |  |  | סיים |  |
| קובי |  |  | מחפש | V |
| בית ספר |  |  | לוחץ |  |
| מרים |  |  | עקף | V |
| עבודה |  |  | לזכות |  |
| נחמה |  |  | הכין | V |
| מטפלת |  |  | לשתף |  |
| תמונות |  |  | לקבל |  |
| תום |  |  | מזרים |  |
| סטודנט |  |  | חזר | V |
| בת זוג |  |  | יבשל | V |
| מוצר |  |  | בוחר | V |
| מסעדה |  |  | להאכיל |  |
| ארוחת חג |  |  | מסתכלת |  |
| גל |  |  | רוכשת |  |
| גיא |  |  | התכוונה |  |
| מזווה |  |  | נעזרת |  |
| חטיפים |  |  | יודעת |  |
| ירדן |  |  | לשכוח |  |
|  |  |  | לסמן |  |
|  |  |  | להזין |  |
|  |  |  | מאתרת |  |
|  |  |  | לארח |  |
|  |  |  | להמעיט |  |
|  |  |  | ניסה |  |
|  |  |  | להזמין |  |
|  |  |  | החליט |  |
|  |  |  | להירשם |  |
|  |  |  | לראות |  |
|  |  |  | יוכל |  |
|  |  |  | הוריד |  |
|  |  |  | החל |  |
|  |  |  | הופתע |  |
|  |  |  | לגלות |  |
|  |  |  | שירתה |  |
|  |  |  | מצא |  |
|  |  |  | להכין |  |